નિયંત્રણ વિસ્તારનો કયો પ્રકાર શ્રેષ્ઠ છે તે સ્પષ્ટ રીતે કહી શકાતું નથી કારણ કે તેનો આધાર અન્ય અનેક બાબતો પરિબળો ઉપર રહેલો હોય છેઃ સૌ પ્રથમ જે તે એકમમાં કાર્યનો પ્રકાર કયો છે તે મહત્ત્વનું હોય છે – જો તે કાર્ય પુનરાર્વિતત થયા કરતું હોય તો વિસ્તીર્ણ નિયંત્રણ વિસ્તાર સુયોગ્ય લાગે છે, પરંતુ તે કાર્યમાં વિશિષ્ટ આવડતની કે કારીગરીની આવશ્યકતા હોય તો તે માટે સંકીર્ણ નિયંત્રણ વિસ્તાર વધારે પ્રસ્તુત જણાય છે; જો જે તે એકમમાં કાર્ય સોંપણીની વિભાવના વિકસી હોય તો વિસ્તીર્ણ નિયંત્રણ વિસ્તાર સુયોગ્ય જણાય છે, જો આર્થિક કારણો-ખર્ચા સુનિયંત્રિત રાખવા હોય- તો વિસ્તીર્ણ માળખું લાભપ્રદ સાબિત થાય છે, જો ઉચ્ચસ્તરીય પ્રાધિકારીઓ અને સંચાલકો અનુભવી, બુદ્ધિ પ્રતિભાશાળી અને કાબેલ હોય અને સાથે સાથે નિમ્નસ્તરીય સુપરવાઈઝરો પણ સક્ષમ હોય તો વિસ્તીર્ણ નિયંત્રણ વિસ્તાર વધુ પ્રસ્તુત જણાય છે.